Likvideringen på Geicke-hytta gjorde bygget til et kulturminne fra andre verdenskrig. Geicke var også godt kjent for sitt kunsthåndverk. Sommerhuset skal han ha utstyrt med treskjærerarbeid på listverk, dører og veggpaneler. Hytta er tilbygd fløy og veranda og forenklet i detaljer, men den spisse takvinkelen røper en hytte fra mellomkrigstiden, mens et hjørnestilt vindu forteller om funkispåvirkning.